সোমবার রাত পর্যন্ত ঠিক ছিল পরবর্তী কোচ হচ্ছেন আর্মান্দো কোলাসো। কিন্তু হঠাৎ নাটকীয় ভাবে পট পরিবর্তনে কোচের দৌড়ে পিছিয়ে পড়েন তিনি। তখন ইস্টবেঙ্গলের তিন সদস্যের পরামর্শদাতা কমিটির সুপারিশে মৃদুলই ইস্টবেঙ্গলের দায়িত্ব নিতে রাজি হয়ে যান। আপাতত দেড় মাসের জন্য। মৃদুলকে কোচ করার পেছনে বড়ো ভূমিকা পালন করেছেন পরামর্শদাতা কমিটির সদস্য মনোরঞ্জন ভট্টাচার্য। প্রসঙ্গত, সন্তোষ ট্রফিতে বাংলার কোচ নির্বাচনের জন্য আইএফএ’র কোচিং কমিটিতে ছিলেন মনোরঞ্জন। বাংলার হয়ে তার পর মৃদুল কী করলেন সেটা সকলেরই জানা। এআইএফএফের ‘এ’ লাইসেন্সও রয়েছে মৃদুলের।